**БОСАНСКИ ЈЕЗИК**

**BOSANSKI JEZIK**

**Opća predmetna kompetencija**

Učenik aktivno upotrebljava temeljna znanja iz oblasti bosanskoga jezika i koristi se temeljnim načelima prilikom tunačenja književnih djela bošnjačke književnosti i drugih nacionalnih književnosti; upoznaje se i primjenjuje osnovne jezičke djelatnosti: slušanje, govorenje, čitanje i pisanje u okviru bosanskoga standardnog jezika; kreira pisane i govorene tekstove različitih sadržaja, strukturas i namjena te obogaćuje rječnik; interpretira književne tekstove iz nastavnog plana i programa, kao i tekstove koje sam izabere u skladu sa svojim uzrastom; voli i njeguje bosanski jezik i bošnjačku književnost; razaznaje razliku između dijalekta i književnog jezika te se uspješno izražava i na standardnom jeziku i na zavičajnom idiomu. Poznaje i koristi savremene medije.

**Osnovni nivo**

U govoru koristi bosanski standardni jezik. Sluša sugovornika, i poznaje osnovna pravila vođenja razgovora. Sastavlja kratak govoreni ili pisani tekst jednostavne strukture. Vlada osnovnom tehnikom čitanja i razumije pročitano. Odgovara na jednostavna pitanja u svezi s tekstom. Pronalazi informacije u tekstu.

Razlikuje bosanski standardni jezik od dijalekata. Prepoznaje neprimjeren govor kao negativnu pojavu. Primjenjuje normu bosanskoga standardnog jezika koja se odnosi na glasove i oblike riječi. Pravilno koristi riječi iz udžbenika i lektire u svakodnevnoj komunikaciji.

Zna navesti autore obrađivanih djela iz obveznoga školskog programa. Razlikuje usmenu (narodnu) od autorske književnosti. Uočava osnovne elemente strukture književnog teksta iz obavezne školske lektire. Iznosi svoj doživljaj o pročitanome. Poznaje i razlikuje osnovne medijske vrste.

**Srednji nivo**

Govori bosanski standardni jezik. Oblikuje svoje mišljenje i javno ga iznosi. Sastavlja govoreni ili pisani tekst jednostavne strukture. Vlada tehnikom čitanja i razumije pročitano. U razne svrhe čita i tumači jednostavnije književne i neknjiževne tekstove. Iznosi svoj stav o tekstu koji čita.

Razlikuje glasove, oblike i vrste riječi bosanskoga standardnog jezika i zna primijeniti određena gramatička pravila predviđena nastavnim programom u govoru i pisanju. Pravilno upotrebljava riječi bosanskog standardnog jezika u komunikaciji.

Tečno čita i kazuje stihove. Određuje tempo čitanja prema smislu teksta. Analizira tekst i zna dokazima potkrijepiti svoje mišljenje i stavove u svezi s tekstom. Odabire djela za čitanje iz korpusa književnosti za djecu. Koristi medije u razne svrhe (informiranje, učenje, zabava).

**Napredni nivo**

Sastavlja govoreni ili pisani tekst. Čita i kritički promišlja književne i neknjiževne tekstove. Oblikuje kratke tekstove u skladu sa svrhom govorenja i primjenjuje pravopisna pravila. Grafički organizira tekst. Izražava svoje mišljenje i stavove o tekstu te ih uspoređuje s mišljenjem drugih.

Razlikuje zavičajni govor od standardnog bosanskoga jezika. Razlikuje vrste i podvrste riječi bosanskoga standardnog jezika i glagolska vremena. Analizira rečenice po obliku i značenju. Koristi jezik kao niz mogućnosti koje mu služe u izražavanju.

Čita, tumači i vrednuje književna djela iz obaveznoga i izbornoga školskog programa, kao i književna djela izvan školskog programa. Samostalno uočava probleme u književnom djelu. Iznosi svoj sud o književnom djelu i povezuje ga s vlastitim iskustvom. Iskazuje ljubav i poštovanje prema književnosti i vrijednosti nacionalne kulture i kulture drugih naroda primjereno njegovoj dobi. Koristi medije u razne svrhe i stvara medijske sadržaje. Posjećuje kulturne događaje primjerene njegovom uzrastu.

**Specifična predmetna kompetencija: Jezik**

**Osnovni nivo**

Koristi se bosanskim standardnim jezikom u komunikaciji. Uz pomoć učitelja razlikuje standardni jezik od zavičajnog govora. Prepoznaje neprimjeren govor kao negativnu pojavu. Uz pomoć učitelja primjenjuje pravila bosanskoga standardnog jezika koja se odnosi na glasove i oblike riječi i rečenica. Pravilno koristi riječi iz udžbenika i lektire u svakodnevnoj komunikaciji. Sluša sugovornika, i poznaje osnovna pravila vođenja razgovora. Sastavlja kratak govoreni ili pisani tekst jednostavne strukture. Vlada osnovnim oblicima pisane komunikacije potrebnim za svakodnevnu upotrebu. Primjenjuje pravopisnu normu u jednostavnijim primjerima.

**Srednji nivo**

Pravilno upotrebljava bosanski standardni jezik u komunikaciji. Razlikuje standardni jezik od zavičajnog govora. U govoru i pisanju primjenjuje određena gramatička pravila koja se odnose na glasove, oblike i vrste riječi i rečenice bosanskoga standardnog jezika. Primjenjuje pravopisnu normu. Oblikuje svoje mišljenje i javno ga iznosi. Sastavlja govoreni ili pisani tekst. Vlada tehnikom čitanja, čita tekst sa razumijevanjem, izdvaja i tumači važne podatke iz teksta.

**Napredni nivo**

Primjenjuje normu bosanskoga standardnog jezika koja se odnosi na glasove, oblike riječi i rečenice. Razlikuje vrste i podvrste riječi bosanskoga standardnog jezika i glagolska vremena. Analizira rečenice po obliku i značenju. Koristi jezik kao niz mogućnosti koje mu služe u izražavanju. Sastavlja jednostavniji govoreni ili pisani tekst o doživljaju književnoga djela, kao i o temama iz svakodnevnoga života i svijeta mašte. Oblikuje kratke tekstove u skladu sa svrhom govorenja i primjenjuje pravopisna pravila. Grafički organizira tekst. Izražava svoje mišljenje i stavove o tekstu te ih uspoređuje s mišljenjem drugih. Govori jasno i sugovornika sluša pažljivo, uz uvažavanje i razumijevanje tuđega mišljenja. Razumije značenje riječi iz udžbenika, lektire i svakodnevne komunikacije i zna ih pravilno upotrijebiti u odgovarajućem obliku i kontekstu.

Primjenjuje pravopisnu normu i koristi školsko izdanje pravopisa.

**Specifična predmetna kompetencija: Književnost**

**Osnovni nivo**

Razaznaje temeljne odlike pripovijetke, pjesme, bajke, basne, zagonetke, igrokaza, dječjeg romana. Odgovara na pitanja o opisanome događaju, liku, situaciji u književnome tekstu. Odgovara na pitanja o pročitanoj pjesmi. Prepoznaje temu književnoga teksta. Prepoznaje glavne dijelove proznoga teksta: dijalog, monolog, opis. Prepoznaje redoslijed događaja. Prepoznaje glavne i sporedne likove. Izražajno čita književne tekstove. Razlikuje književni tekst od neknjiževnoga. Razvija čitalačke navike.

**Srednji nivo**

Nakon čitanja priče samostalno postavlja pitanja, prati odgovore drugih i uspoređuje. Povezuje likove s mjestom i vremenom radnje. Određuje osvnovna obilježja lika prema izgledu, ponašanju i govoru. Prepoznaje ritam i rimu, ponavljanja u stihu, strofi i pjesmi. Prepričava sadržaj pročitanoga djela. Prikazuje tok događaja i likove u priči. Izdvaja dijelove teksta koji su ga se najviše dojmili. Prepoznaje pozitivne likove iz teksta te uočava dobre i loše postupke likova. Redovito izlaže svoj izbor za čitanje ostalim učenicima.

**Napredni nivo**

Objašnjava postupke likova i događaje u književnome djelu. Prepoznaje preneseno značenje izraza ili dijelova književnoga teksta. Prepoznaje pjesničke slike, personifikaciju i onomatopeju. Pripovijeda sadržaj priče iz perspektive drugog lika, vremena ili mjesta. Iskazuje i objašnjava svoje mišljenje o književnome tekstu. Razgovara s ostalim učenicima o istaknutim obilježjima i vrijednostima u tekstu, uočava pozitivne životne vrijednosti. Navodi argumente kojima potkrepljuje vlastito mišljenje. Svakodnevno čita iz užitka, razlikuje dječje rječnike, enciklopedije i leksikone.

OPĆTI STANDARDI POSTIGNUĆA – OBRAZOVNI STANDARDI ZA KRAJ PRVOG CIKLUSA OBAVEZNOG OBRAZOVANJA I ODGOJA

BOSANSKI JEZIK

*Opći standardi postignuća – obrazovni standardi za kraj prvog ciklusa obaveznog obrazovanja i odgoja za Bosanski jezik sadrže standarde postignuća za oblasti:* ***Književnost****,* ***Jezik*** *i* ***Jezička kultura****. U okviru svake oblasti opisani su zahtjevi na tri nivoa postignuća.*

Sljedeći iskazi opisuju šta učenik zna i umije na **osnovnom nivou** u svakoj oblasti

1. **Oblast JEZIK**

1BJ.1.1.1. Tačno izgovara prototipne i česte riječi u kojima su glasovi đ, dž, č, ć i h;

1BJ.1.1.2. Koristi odgovarajući glasovni skup je/ije u primjerima riječi koje su često u upotrebi;

1BJ.1.1.3. Rastavlja riječi na slogove;

1BJ.1.1.4. Prepoznaje vrste riječi (imenice, glagole, pridjeve, brojeve i zamjenice);

1BJ.1.1.5. Razlikuje vlastite i opće imenice; klasificira imenice prema rodu i broju;

1BJ.1.1.6. Prepoznaje i izdvaja glavne dijelove rečenice (subjekat i predikat) u prostim neproširenim rečenicama;

1BJ.1.1.7. Uspoređuje umanjenice i uvećanice;

1BJ.1.1.8. Prepoznaje rečenice prema komunikativnoj funkciji (obavještajne/izjavne, upitne, uzvične, zapovjedne) i prema obliku (potvrdne i odrične);

1BJ.1.1.9. Pravilno koristi znakove interpunkcije: tačku, upitnik, uzvičnik, dvotačku i zarez;

1BJ.1.1.10. Piše pravilno negaciju uz glagole u frekventnim riječima;

1BJ.1.1.11. Primjenjuje osnovna pravopisna pravila u pisanju vlastitih imena bića, jednočlanih imena naselja, praznika i blagdana, ime svoje škole.

1. **Oblast KNjIŽEVNOST**

1BJ.1.2.1. Prepoznaje književne rodove na osnovu formalnih odlika poezije, proze i drame;

1BJ.1.2.2. Prepoznaje književne vrste (bajku i basnu);

1BJ.1.2.3. Prepoznaje glavne i sporedne likove u tekstu;

1BJ.1.2.4. Prepoznaje početak, središnji dio i završetak priče;

1BJ.1.2.5. Određuje vrijeme i mjesto dešavanja radnje u književnoumjetničkom tekstu;

1BJ.1.2.6. Razlikuje dijelove pjesme: stih, strofa;

1BJ.1.2.7. Zapaža ponavljanja u stihu, strofi ili pjesmi;

1BJ.1.2.8. Prepoznaje raspoloženje koje prevladava u datoj pjesmi.

1. **Oblast JEZIČKA KULTURA**

1BJ.1.3.1. Primjenjuje osnovne obrasce ponašanja i učtivog ophođenja;

1BJ.1.3.2. Umije da započne razgovor, učestvuje u njemu i okonča ga; pažljivo sluša svoje sagovornike;

1BJ.1.3.3. Vlada osnovnom tehnikom čitanja latiničkog i ćiriličkog teksta;

1BJ.1.3.4. Poznaje i koristi osnovne dijelove teksta i knjige (naslov, pasus, ime autora, sadržaj, rječnik);

1BJ.1.3.5. Čita tekst s razumijevanjem, izdvaja i tumači važne podatke iz teksta;

1BJ.1.3.6. Prepoznaje i izdvaja osnovnu temu književnoga teksta;

1BJ.1.3.7. Umije u kratkim crtama da obrazloži neku svoju ideju;

1BJ.1.3.8. Piše pisanim slovima latinice;

1BJ.1.3.9. Piše kratkim potpunim rečenicama jednostavne strukture;

1BJ.1.3.10. Prepričava kratak jednostavan tekst;

1BJ.1.3.11. Koristi skroman fond riječi (u odnosu na uzrast); pravilno ih upotrebljava;

1BJ.1.3.12. Piše kratku poruku (o tome kuda ide, zašto kasni, i sl.)

1BJ.1.3.13. Piše čestitku (za Bajram, Novu godinu, rođendan), pozivnicu (za rođendansku proslavu, zabavu), razglednicu (sa ljetovanja, zimovanja, ekskurzije)

1BJ.1.3.14. Opisuje likove, njihov izgled i osobine;

1BJ.1.3.15. Umije da prepriča kratku filmsku priču nakon gledanja filma;

1BJ.1.3.16. Razlikuje glavne i sporedne likove u gledanome filmu;

1BJ.1.3.17. Razlikuje film od pozorišne predstave .

Sljedeći iskazi opisuju šta učenik zna i umije na **srednjem nivou** u svakoj oblasti

1. **Oblast JEZIK**

1BJ.2.1.1. Pravilno artikuliše i piše slova *č*, *ć*, *dž*, *đ*, *h*, *j* i skupove *ije/je*;

1BJ.2.1.2 Razlikuje samoglasnike i suglasnike, višesložnu riječ rastavlja na slogove i na različite načine je prenosi u sljedeći red;

1BJ.2.1.3. Određuje vrste riječi (imenice, glagole, pridjeve, brojeve i zamjenice);

1BJ.2.1.4. Prepoznaje podvrste riječi (opće, vlastite i gradivne imenice, osnovne i redne brojeve, opisne, prisvojne i gradivne pridjeve, lične zamjenice) i klasificira gramatičke kategorije promjenljivih riječi prema rodu i broju;

1BJ.2.1.5. Prepoznaje gramatičke kategorije glagola (lice, rod i broj) i umije da prebaci glagole iz jednog vremena u drugo;

1BJ.2.1.6. Prepoznaje lice, rod i broj ličnih zamjenica u nominativu;

1BJ.2.1.7. Razlikuje prostu neproširenu i prostu proširenu rečenicu kao primjer jednostavne rečenice po sastavu;

1BJ.2.1.8. Prepoznaje glavne dijelove rečenice (subjekat i predikat) u proširenim rečenicama;

1BJ.2.1.9. Konstruira umanjenice i uvećanice;

1BJ.2.1.10. Određuje rečenice prema komunikativnoj funkciji (obavještajne/izjavne, upitne, uzvične, zapovjedne) i prema obliku (potvrdne i odrične), prilagođava rečenicu odričnom ili potvrdnom obliku;

1BJ.2.1.11. Piše pravilno negaciju uz glagole u frekventnim riječima, nabraja izuzetke u pisanju riječce *ne* uz glagole i koristi pravopisno pravilo u pisanju riječce *li*;

1BJ.2.1.12. Primjenjuje pravopisna pravila u pisanju velikog slova na početku rečenice, vlastitih imena bića, jednočlanih imena naselja, naziva praznika, blagdana i svoje škole te pravilno upotrebljava dvotačku i zarez u nabrajanju;

1BJ.2.1.13. Razlikuje upravni i neupravni govor u pismu.

1. **Oblast KNJIŽEVNOST**

1BJ.2.2.1. Razlikuje lirsku od epske pjesme;

1BJ.2.2.2. Razlikuje kratke narodne umotvorine: poslovice, zagonetke, pitalice i brzalice;

1BJ.2.2.3. Prepoznaje i izdvaja riječi koje se rimuju u pjesmama;

1BJ.2.2.4. Zapaža ritam i rimu u poeziji za djecu;

1BJ.2.2.5. Prepoznaje pjesničke slike;

1BJ.2.2.6. Prepoznaje čudesne i izmišljene elemente u pjesmama za djecu i bajkama;

1BJ.2.2.7. Određuje osnovna obilježja lika prema izgledu, ponašanju i govoru;

1BJ.2.2.8. Određuje redoslijed događaja u tekstu i uočava veze među događajima;

1BJ.2.2.9. Razlikuje pripovijedanje od opisivanja i dijaloga;

1BJ.2.2.10. Uočava obilježja igrokaza za djecu: lica, dijalog.

1. **Oblast JEZIČKA KULTURA**

1BJ.2.3.1. Razlikuje književni tekst od neknjiževnog;

1BJ.2.3.2. Čita tekst s razumijevanjem, razlikuje dijelove teksta, odgovara na postavljena pitanja o tekstu i uočava temeljno značenje pročitanoga teksta;

1BJ.2.3.3. Izvodi jednostavne zaključke u vezi sa tekstom, analizirajući i objedinjujući informacije iskazane u različitim dijelovima teksta (u različitim rečenicama, pasusima, poljima tabele);

1BJ.2.3.4. Razdvaja bitne od nebitnih informacija; određuje slijed događaja u tekstu;

1BJ.2.3.5. Uspostavlja vezu između informacija iskazanih u linearnom i nelinearnom tekstu (npr. pronalazi dio/detalj koji je prikazan na ilustraciji, u tabeli, ili na dijagramu);

1BJ.2.3.6. Određuje osnovni smisao teksta i njegovu namjenu;

1BJ.2.3.7. Objašnjava i uspoređuje svoja zapažanja, misli i osjećaje nakon slušanja/čitanja književnoga teksta s mislima i osjećajima drugih učenika;

1BJ.2.3.8. Zna i koristi oba pisma (latinicu i ćirilicu );

1BJ.2.3.9. Piše jasnim i potpunim rečenicama; varira jezički izraz (red riječi u rečenici, tipove rečenica, dužinu rečenice...);

1BJ.2.3.10. Drži se teme; izlaganje organizira oko osnovne ideje teksta koju potkrepljuje odgovarajućim detaljima;

1BJ.2.3.11. Jezički izraz prilagođava komunikativnoj situaciji (formalnoj/neformalnoj); 1BJ.2.3.12. Sastavlja kratke narativne i deskriptivne tekstove;

1BJ.2.3.13. Umije da popuni jednostavan obrazac sa osnovnim podacima o sebi (ime, prezime, ime roditelja, godina rođenja, adresa, telefon; škola, razred, odjeljenje);

1BJ.2.3.14. Piše pismo i umije da ga adresira;

1BJ.2.3.15. Izdvaja omiljene medijske sadržaje i razgovara o njima;

1BJ.2.3.16. Gleda i sluša animirane filmove, dokumentarne i igrane filmove za djecu.

Sljedeći iskazi opisuju šta učenik zna i umije na **naprednom nivou** u svim oblastima

1. **Oblast JEZIK**

1BJ.3.1.1. Primijenjuje pravilno glasovne skupove *ije/je*;

1BJ.3.1.2. Raščlanjava riječ na slogove i određuje na kojem slogu riječ prelazi u novi red;

1BJ.3.1.3. Imenuje vrste i podvrste riječi (opće, vlastite i gradivne imenice, osnovne i redne brojeve, opisne, prisvojne i gradivne pridjeve, lične zamjenice);

1BJ.3.1.4. Umije promjeniti oblik promjenljivih riječi (zajedničke imenice, glagole, pridjeve i zamjenice) prema zadatom kriteriju: prema rodu i broju;

1BJ.3.1.5. Uočava i izdvaja jedan ili više subjekata i predikat u rečenici;

1BJ.3.1.6. Prepoznaje pravi objekat i priloške odredbe za vrijeme, mjesto i način;

1BJ.3.1.7. Prepoznaje i razlikuje proste neproširene i proste proširene rečenice;

1BJ.3.1.8. Modificira izjavnu rečenicu u upitnu i obrnuto;

1BJ.3.1.9. Prepoznaje i razlikuje glagolska vremena u tekstu, navodi razliku između potvrdne i odrične rečenice;

1BJ.3.1.10. Primjenjuje pravopisna pravila u pisanju višečlanih naziva ulica, trgova, škola, knjiga, časopisa, jednočlanih i višečlanih geografskih naziva, pripadnika naroda, pridjeva izvedenih od vlastitih imenica koji završavaju na *-ov*, *-ev*, *-in*, pridjeva izvedenih od vlastitih imenica koji završavaju na *-ski*, *-ški*, *-čki*, *-ćki*,te pravilnu upotrebu interpunkcijskih znakova;

1BJ.3.1.11. Primjenjuje pravila o pisanju riječce *ne* uz glagole (uz poštivanje izuzetaka), imenice i pridjeve i pisanju riječce *li* u upitnim rečenicama;

1BJ.3.1.12. Formuliše rečenice u sva tri oblika upravnog govora i pravilno koristi interpunkcijske znake pri pisanju upravnoga i neupravnog govora.

1. **Oblast KNjIŽEVNOST**

1BJ.3.2.1. Navodi argumente kojima izražava svoj doživljaj književnoga teksta usmeno, pisano, crtežom, pokretom;

1BJ.3.2.2. Povezuje temu i motive teksta s vlastitim iskustvom;

1BJ.3.2.3. Uočava uzročno-posljedične veze među događajima u tekstu;

1BJ.3.2.4. Usporedjuje likove navodeći njihove osnovne osobine na osnovu dijaloga i postupaka te to potkrepljuje dokazima iz teksta;

1BJ.3.2.5. Tumači ideje u književnoumetničkom tekstu, argumentuje ih pozivajući se na tekst;

1BJ.3.2.6. Preoblikuje pročitani književni tekst: stvara novi svršetak, mijenja postupke likova, uvodi nove likove, sudjeluje u priči i sl.;

1BJ.3.2.7. Zapaža brzi i spori ritam u pjesmi;

1BJ.3.2.8. Uočava pjesničke slike u pjesmi.

1. **Oblast JEZIČKA KULTURA**

1BJ.3.3.1. Objašnjava razliku između književnog i neknjiževnog teksta;

1BJ.3.3.2. Čita književni tekst, prepoznaje obilježja književnoga teksta i izražava svoja razmišljanja potkrepljujući ih primjerima iz teksta;

1BJ.3.3.3. Čita tekst prirodno, poštujući intonaciju rečenice/stiha; umije da odredi na kom mjestu u tekstu je pauza, mjesto logičkog akcenta; koji dio teksta treba pročitati brže, a koji sporije;

1BJ.3.3.4. Objašnjava svoja zapažanja, misli i osjećaje nakon slušanja/čitanja književnoga teksta te povezuje sadržaj i temu teksta s vlastitim iskustvom;

1BJ.3.3.5. Prepoznaje različite izvore informacija, pronalazi podatke, uspoređuje i provjerava informacije iz različitih izvora;

1BJ.3.3.6. Samostalno oblikuje i piše tekst jednostavnih pripovjednih i opisnih struktura u skladu s temom i prema planu;

1BJ.3.3.7. Stvara novu priču promjenom toka radnje, kraja priče i proširivanjem pročitanog teksta;

1BJ.3.3.8. Oblikuje i piše različite kratke tekstove: pravila, upute, obavijesti, pisma, dnevnici;

1BJ.3.3.9. Služi se novim riječima kao dijelom aktivnoga rječnika u skladu s temom govora i komunikacijskom situacijom;

1BJ.2.3.10. Razlikuje vrste medija, opisuje medijske sadržaje, izdvaja omiljene i iskazuje svoje mišljenje o njima;

1BJ.3.3.11. Uočava sličnosti i razlike između književnoga djela, pozorišne predstave i filma nastalih prema književnome djelu.

1BJ.3.3.12. Uočava razliku između zavičajnoga govora i standardnoga bosanskoga jezika, uočava važnost učenja bosanskoga standardnog jezika

1BJ.3.3.13. Vrednuje vlastiti rad i rad drugih učenika s naglaskom na samovrednovanju